hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ru ky ky ru ru ru ky ru ru ky ky ru ba ky ky ru ky ky ru hu ru be ru ky ru ky ky ru ky ru ky ru ky ky ru ky ru ky ru ru ky ky bg ky ru ky ba ru ky ru ky ru ky ru ky ru kk ru
"Фабула", 29.11.11 - 2-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кадырлап турса кең Мекен, каражат чачыш эмне экен
"KG" алыш дагы кеп бекен
Кел-кели кетип бара жаткан Келдибеков өткөн жуманын өзгөчө каарманы болду. Адегенде анын 34 кеңешчиси бар экени, алардын баарысы "KG" номурлары менен жүргөнү ачыкка чыгып калат. Аны уккан кесиптештери спикерди төө бастыга алат. Актанган жагынан алдына ат салдырбаган Ахматбек мырза, бул жолу дагы актанганга аракет кылат. Күнөөсүн мойнуна алып, кесиптештеринен кечирим сурагандын ордуна, "айлык алып иштеп жаткан төрт гана кеңешчим бар, калгандары коомдук башталыштагы кеңешчилерим" таризинде мойнун толгойт. "Уурусу күч болсо, ээсин доого жыгат" дегениң ушу тура. Алардын баарысына эмне себептен эң жогорку мамлекеттик кызматчыларга берилчү "KG" номурларын бергенин айткысы да келген жок. Ушундай өзгөчө номурларга уруксатты дал ушул адам өзү берерин унутпагыла. Анан эле түшүнөн чочугансып, иш башкармалыгынын башчысына сөгүш жарыялайт, эмнеге таркатасың таризинде. Ак жеринен күйүп кеткен ал байкуш акаарат айткандын ордуна, азыркы тапта "KG" номурлары чогултулуп жатканын жар салат. Мындайча айтканда, жебеген ашына акы төлөп баштайт. Демейде демин ичине кармай албаган депутаттардын бирөөсү дагы айта алган жок, "кап атаң, кайнатаңа бербей эле койсоң болмок экен" деп. Дегеле, 34 кеңешчи дегениң өтө эле көптүк кылат го дейм ыя. Мынча кеңешчини арабдардын королу деле албаса керек. А ким билет, балким, спикерибизге Гиннестин рекорддор китебинен орун тиет. Анан да, спикерибиз айтып жатпайбы, "мунун артында ким турганын жакшы билем" таризинде. Кыязы, ата мекенчилерден көрүп жатса керек. Анткени ошол фракцияны депутаттары ачыктап салбадыбы. Кеп маалыматтын артында кимдер турганында эмес, кеп "кеңешчилердин" артында кимдер турганында, кеп "KG" номурларынын артында кимдер турганында болуп жатат! Бозойдон боозуган кыз энесин коркуткандан эч нерсе чыкпайт эмеспи.
Ата мекенчилердин атакасынан аласалып кеткен Ахматбек мырза, экинчи соккуну сдпкчылардан алды. Алардын айтымында, азыркы спикерибиз парламенттин бюджеттик каражаттарын каалагандай калчап, ашыкча чыгымдарды арбытып жиберген. Маселен, машинасынын дөңгөлөгүнө эле 1.5 миллион сом коротсо, чет өлкөгө чыкканда алынуучу белек-бечкектерге 5 миллион сомду бекиттирип алган. Анан дагы, Ахматбек мырзаны тейлөө үчүн азыркы тапта парламент тарабынан Мерседес S-600L жана Лексус LX-470 унаалары бекитилсе, анын аялы үчүн Тойота Кэмри унаасы бекитилиптир. Эң негизгиси, сдпкчылар эмдиги спикерден эмне себептен Жогорку Кеңештин аппаратына каралган 428 миллион 773 миң сомдук каражат 747 миллион 373 миң сомго жетип калганын сурашкан. Мындайча айтканда, ашыкча 318 миллион сом кайда кетип жатканынан кабар алышмакчы болушкан.
Ачуусу чукул Ахматбек мырза, "мен минген машинанын тетиктери бир эле өлкөдө, бир эле заводдо даярдалса эмне кылайын, кааласаңар отуруп көргүлө, ходовойлору калдырап калганын көрөсүңөр" деп, депутаттардын демин басымыш болот. Ал эми ашыкча коротулуп жаткан акча каражаттары боюнча тактап бергендин ордуна, өз башындагы төөнү көрбөй, өкмөт башчы менен өлкө башчысынын башындагы чөптөргө өтөт. "Мына, президенттин аппаратына 1.5 миллиарддан ашык сом, өкмөттүн аппаратына 20 миллиарддан ашык акча коротулат, силер эмнени айтып жатасыңар?" дегендей сүр көрсөтөт. Ошентип, чырмалышкан чырлардан чыгам деген Ахматбек мырза, дагы бир чырдын үстүнөн чыкканын байкабай калат. Ал айтып оозун жыйгычакты, президенттин иш башкармалыгы билдирүү таркатып, спикердин маалыматын төгүнгө чыгарат. Алардын айтымына караганда, президентти жана анын аппаратын каржылоого быйылкы жылы бюджеттен Ахматбек айткандай, 1.5 миллиард сом эмес, болгону 102 940 миң сом гана каралыптыр. Ал эми, өкмөттүн аппаратын каржылоого араң гана 158 миллион 224 миң сом каралган. Ошондой эле, президенттин иш башкармалыгы менен президентке баш ийген 15 мекемеге бардыгы болуп 355 миллион 482 миң сом каралганын кабарлашат. Өлкө башчыбыз менен өкмөт башчыбыздын аппараттарына Ахматбек айткандай, асмандаган акчалар эмес, жалпысынан 616 миллион 646 миң сом каралыптыр жана андан ашпаптыр. "Адалсынган молдонун үйүнөн алты камандын башы чыгыптыр" дегендей эле, акылдуусунган азыркы парламент быйыл гана 318 миллион сомду ашыкча "ап" этип коюптур. Эгерде биз аларга коротулган 747 миллион 373 миң сомду 120 депутатка бөлө турган болсок, ар бир депутаты кармаш үчүн мамлекеттин казынасынан 6 миллион 228 миң сомдон кетет экен. Бул быйылкы жылкысы, эмдиги жылкыга эл өкүлдөрү өздөрүнө 1 миллиард сомдон ашыкча акча каражатын караштырып жатышат. Эми элибиз өзү сурап алышсын, эмне иш кылгандарын, канча мыйзам жазгандарын, канчасы каршылыктан майтарылганын, канчасы ажобуз тарабынан кайтарылганын… Анан да, мандатынан баш тарткан Шер Болоттун сөзүн эстегиле, "эл өкүлдөр эмес, эл өкүртөөр палатасы" деген.
Канча жардамчыңыз менен кеңешчиңиз бар эле?
Өткөн жумада Ахматбек Келдибековдун 30дан ашык кеңешчи, жардамчылары менен парламенттин иш башкармалыгы тарабынан коротулган каражаттын көптүгү коомчулуктун эсин оодарып, "шок" кылды. Мындай өзүм билемдикке таң калып, жакасын карманган эле адам. Мындан улам, парламенттин мурунку төрагаларынан канча жардамчысы, кеңешчиси болгонун, ал кезде Жогорку Кеңештин бюджети канча миллион сомду түзгөнүн сураштырып көрдүк.
- Мен спикер болуп турганда эки жардамчым, эки кеңешчим эле бар болчу. Кеңешчилерим айлык алчу эмес. Бир спикерге эки жардамчы, эки кеңешчи жетет. Мындан ашыктын эч кандай зарылдыгы жок. Азыркы Ахматбек Келдибековдун отуздан ашык кеңешчилери бар экенине таң калам. Биздин учурда Жогорку Кеңештин бюджети 35-40 миллион сом болчу. Ошол эле баарына жетчү. Азыркыдай кантип болсун?..
- Мен төрага болуп турган учурда бир жардамчы, эки кеңешчим бар болчу. Парламенттин жылдык бюджети 115 миллионду түзчү. Анын бир пайызы төраганын фондуна деп каралчу. Бирок депутаттар аны өзүбүз фонд түзөбүз деп бөлүп алышкан. Төраганын эч кандай фонду болгон эмес. Ал эми азыркы төраганын 30дан ашык кеңешчи, жардамчылары бардыгы, албетте, ашыкча экенин танып болбойт. Ал эми KG номерлеринин берилиши тууралуу айтсак, биз төрагадан номер берүү тууралуу суранган эмеспиз. Биз ал номерге муктаждыгыбыз жок.
- Мыйзамда көрсөтүлгөндөй эки жардамчы, эки кеңешчим болгон. Ал учурда Жогорку Кеңештин бюджети азыр эсимде жок, 200 миллион сомдун тегерегинде болсо керек эле. Ал эми төраганын фонду 1 миллион 500 миң сомду түзчү. Азыркы төраганын фонду 70 миллион сомго жетти. Алгач 40 миллион сом бөлүнгөн, кийин дагы кошумча 30 миллион каралып, 70 миллион болду.
кыргыз тилиндеги гезит "Форум"
email • архив • редакция
танка эмес, эми самолет
"KG" алыш дагы кеп бекен
Жаз айы жамгыр басылбай…
Нурбүбү Кененбаева, Ысык-Көл облусунун губернаторунун орун басары:
"Эки карындашы менен эрегишкени жигиттикке жатпайт"
"Сүткө оозу күйгөн айранды үйлөп ичет", же жең ичинен саясий соодалашуу
Жаңы коалиция кайсы партиялардан түзүлүп, премьер-министр ким болуп, төрагалык кимге буюрат?
"ХАНДЫН ХАНДАН НЕСИ АРТЫК? КАЛКЫМ! - ДЕГЕН ИШИ АРТЫК..."
Калыс сөздү калдайган журт айтарына ишенем
Куйручук олуяга 145 жыл
Эртең менен эрте туруу төрөттөн кийинки депрессияны 50 пайыз жеңилдетет